**ELŐTERJESZTÉS**

**Szombathely Megyei Jogú Város Közgyűlésének**

**2017. október 26-i ülésére**

**Javaslat pénzeszköz-átadási megállapodás elfogadására a „Multifunkcionális városi közszolgáltatási telephely Szombathely – Sárdi éri út” című projekt megvalósítása céljából a SZOVA Zrt-vel**

Szombathely Megyei Jogú Város Önkormányzata 2015. november 17. napján együttműködési megállapodást kötött a Kormánnyal a Modern Városok Program keretében.

Az együttműködési megállapodás végrehajtásával összefüggő feladatokról szóló 1936/2015. (XII.12) Korm. határozat 2. pontjában foglaltak értelmében a Kormány felhívta a nemzetgazdasági minisztert, a belügyminisztert és a Miniszterelnökséget vezető minisztert, hogy Szombathely Megyei Jogú Város Önkormányzata bevonásával vizsgálják meg az ipari parkban tervezett multifunkcionális városi közszolgáltatási telephely európai uniós fejlesztési forrásból történő kialakításának lehetőségét.

A Nemzeti Fejlesztési Minisztérium, mint Főfelelős a projekt megvalósíthatóságát megvizsgálta, és a Modern Városok Program megvalósításáról szóló 250/2016. (VIII.24.) Korm. rendelet 6. § (1) bekezdésében foglaltaknak megfelelően előterjesztést nyújtott be a Modern Városok Program Bizottságához a „Multifunkcionális városi közszolgáltatási telephely Szombathely – Sárdi éri út” hazai forrásból történő támogatása céljából.

A Bizottság az Előterjesztést megtárgyalta és a Projekt 2017. évi támogatásáról 119.933.400 Ft összegben, a 2018. évi támogatásáról 1.380.066.600,- Ft összegben döntött. Az előterjesztés 1.2. és 6. pontja alapján a Projekt megvalósításába közreműködőként SZOVA Szombathelyi Vagyonhasznosító és Városgazdálkodási Zrt. kerül bevonásra.

A Miniszterelnökség részéről a támogatói okirat kiállítására 2017.09.25-én került sor Szombathely Megyei Jogú Város Önkormányzata, mint Kedvezményezett részére. A Támogatói Okirat elválaszthatatlan részét képezi a Modern Városok Program Bizottságának előterjesztése is, melyben foglaltak szerint a SZOVA Zrt. pénzeszköz átadás útján kerül bevonásra a projekt megvalósításába.

A pénzeszköz-átadási megállapodás az előterjesztés 1. számú mellékletét, a Támogatói Okirat a 2. számú mellékletét képezi.

Tájékoztatom a Tisztelt Közgyűlést, hogy a mellékletek terjedelmükre tekintettel csak elektronikus formában kerülnek kiküldésre. Elérhetőségük: [www.szombathely.hu/kozgyules/e-kozgyules/2017](http://www.szombathely.hu/kozgyules/e-kozgyules/2017).

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2017. október „ ”**

**/: Dr. Puskás Tivadar :/**

**Határozati javaslat**

**……../2017. (X. 26.) Kgy. sz. határozat**

Szombathely Megyei Jogú Város Közgyűlése a „Javaslat pénzeszköz-átadási megállapodás elfogadására a „Multifunkcionális városi közszolgáltatási telephely Szombathely – Sárdi éri út” című projekt megvalósítása céljából a SZOVA Zrt-vel” című előterjesztést megtárgyalta, és a következő döntéseket hozta:

1. A Közgyűlés az előterjesztés 1. számú mellékletét képező pénzeszköz-átadási megállapodást elfogadja.
2. A Közgyűlés felhatalmazza a polgármestert a pénzeszköz-átadási megállapodás aláírására.

**Felelős:** Dr. Puskás Tivadar, polgármester

Illés Károly, alpolgármester

Molnár Miklós, alpolgármester

Dr. Károlyi Ákos, jegyző

(A végrehajtás előkészítéséért:

Szakály Szabolcs, a Városfejlesztési Kabinet vezetője

Stéger Gábor, Közgazdasági és Adó Osztály vezetője)

**Határidő:** azonnal